Milliy gvardiya Navoiyda “Qizil kitob”ga kiritilgan jayronni otgan ovchining miltig‘ini olib qo‘ydi

Milliy gvardiya 6-oktabr kuni o‘tkazilgan navbatdagi reydda Navoiy viloyati Uchquduq tumanida yashovchi fuqaro Z.R. “Qizil kitob”ga kiritilgan jayronni o‘ziga tegishli bo‘lgan ov quroli bilan otib o‘ldirganini aniqlagan. Bu haqda “Daryo”ga Milliy gvardiya matbuot xizmati xabar berdi.
Qayd qilinishicha, Milliy gvardiyaning Navoiy viloyati bo‘linmasi xodimlari fuqaro Z.R.ga tegishli ov quroli va o‘q-dorilar shuningdek, ov qurolini olib yurish va saqlash huquqini beruvchi R-7-sonli ruxsatnomasini o‘rnatilgan tartibda olib qo‘ygan.
 Samarqandlik erkak uyining tomidan qurol topib oldi
Avvalroq Samarqand viloyati Pastdarg‘om tumanida yashovchi erkakning xonadonidan 1964-yilda ishlab chiqarilgan TOZ rusumli, 16 kalibrli, bir stvolli ov quroli topib olgani va erkak o‘z xohishi bilan miltiqni Milliy gvardiya bo‘linmasiga topshirgani haqida xabar berilgandi.